***PROPOSTA DE RESOLUCIÓ de .... de juny de 2024, del director general de Centres Docents, per la qual es fixa el calendari escolar del curs acadèmic 2024-2025 a la Comunitat Valenciana.***

L'Ordre d'11 de juny de 1998, de la Conselleria de Cultura, Educació i Ciència, estableix els criteris generals pels quals s'ha de regir el calendari escolar per a tots els centres docents de la Comunitat Valenciana que imparteixen ensenyaments d'Educació Infantil, Educació Primària, Educació Secundària Obligatòria, Formació Professional, Batxillerat, Ensenyaments Artístics i Ensenyaments d'Idiomes. La citada disposició atribueix a la Direcció General de Centres Docents la competència per a dictar la resolució en la qual es fixe el període lectiu de cada curs acadèmic.

D'altra banda, la disposició addicional cinquena de la Llei orgànica 2/2006, de 3 de maig, d'educació, estableix el nombre mínim de dies lectius que ha de comprendre el calendari escolar.

Per això, fent ús de les competències atribuïdes per l'Ordre d'11 de juny de 1998, i de les funcions assignades en el Decret 136/2023, de 10 d'agost, del Consell, d'aprovació del Reglament Orgànic i Funcional de la Conselleria d'Educació, Universitats i Ocupació, resolc:

*Primer*

Les activitats escolars del curs acadèmic 2024-2025 s'iniciaran i finalitzaran, en funció dels ensenyaments cursats, en les dates següents:

1. En Educació Infantil i Educació Primària, s'iniciaran el (5 – 16) de setembre de 2024 i finalitzaran el (16 – 20) de juny de 2025.

2. En Educació Secundària Obligatòria i Batxillerat s'iniciaran el (5 – 16) de setembre de 2024 i finalitzaran el (16 – 20) de juny de 2025.

3. En Formació Professional, Grau Bàsic, Grau Mitjà i Grau Superior, s'iniciaran el (5 – 16) de setembre de 2024 i finalitzaran el (16 – 20) de juny de 2025.

Excepcionalment l'alumnat que curse Programes Formatius de Qualificació Bàsica, iniciarà les activitats escolars el (5 – 16) de setembre de 2024 i finalitzarà el (16 – 20) de juny de 2025.

L'alumnat que curse ensenyaments de Formació Professional de Grau Bàsic de segona oportunitat, iniciarà les activitats escolars el de setembre de 2024 i finalitzarà el de juny de 2025.

4. En Formació de Persones Adultes, començaran el 16 de setembre de 2024 i finalitzaran el 13 de juny de 2025.

5. En Ensenyaments Artístics de Música i Dansa, elementals i professionals, Ensenyaments Professionals d'Arts Plàstiques i Disseny i Ensenyaments Esportius de Règim Especial, començaran el 16 de setembre de 2024 i finalitzaran el 13 de juny de 2025.

6. En Ensenyaments d'Idiomes, començaran el 25 de setembre de 2024 i finalitzaran el (16-20) de juny de 2025.

*Segon*

1. L'alumnat s'incorporarà al centre en la data indicada segons els estudis cursats.

La incorporació de l'alumnat d'Educació Infantil s'efectuarà en la forma prevista en les resolucions per les quals es dicten instruccions per a l'organització i funcionament d'aquesta etapa.

2. Els ensenyaments de Formació Professional i Esportives en règim semipresencial o a distància, així com en la modalitat d'oferta parcial, tant en règim presencial com en semipresencial o a distància, es regiran en tota la seua oferta pel calendari establit per als cicles formatius de Formació Professional en règim presencial i modalitat d'oferta completa, això sense perjudici que, quan un/a alumne/a, una vegada celebrada l'avaluació final, haja superat el cicle formatiu íntegrament, se li aplique el que s'estableix en el punt 4 de l'apartat tres d'aquesta resolució.

*Tercer*

1. En el curs escolar 2024-2025, les activitats escolars lectives de l'alumnat d'Educació Infantil i Educació Primària s'ajustaran al que s'estableix en els corresponents decrets de currículum i resta de normativa aplicable.

2. En Educació Secundària Obligatòria el nombre de períodes lectius s'ajustarà al que s'estableix en el corresponent decret de currículum i resta de normativa aplicable.

3. Els centres que impartisquen Batxillerat i cicles formatius de Formació Professional ajustaran l'atenció educativa directa a l'alumnat al calendari establit en els punts 1.2 i 1.3 de la present resolució, amb independència de les hores lectives en els reials decrets pels quals s'estableixen els corresponents títols i es fixen els seus ensenyaments mínims o aspectes bàsics del currículum i la resta de normativa aplicable.

4. Els centres docents programaran les seues activitats d'avaluació de l'alumnat segons les necessitats derivades de la seua inscripció en les proves d'accés als estudis universitaris, pel que fa a l'alumnat de segon curs del Batxillerat, de segon curs de cicles formatius de Grau Superior de Formació Professional, de segon curs de Grau Superior dels Ensenyaments Esportius i de segon curs dels cicles formatius de Grau Superior d'Arts Plàstiques i Disseny. S'entenen incloses aquelles activitats de l'alumnat que curse simultàniament ensenyaments professionals de música o de dansa i segon curs del Batxillerat.

*Quart*

Els períodes de vacances d'aquest curs escolar seran els següents:

1. Vacances de Nadal: des del 23 de desembre de 2024 al 6 de gener de 2025, tots dos inclusivament.

2. Vacances de Pasqua: des del 17 al 28 d'abril de 2025, tots dos inclusivament.

*Cinqué*

Durant aquest curs escolar no seran lectius els dies festius següents:

9 d’octubre, Dia de la Comunitat Valenciana

1 de novembre, Festa de Tots Sants

6 de desembre, Dia de la Constitució

25 de desembre, Dia de la Nativitat del Senyor

19 de març Sant Josep

18 d’abril divendres Sant

1 de maig, Dia Internacional dels Treballadors

24 de juny Sant Joan (recuperable)

*Sisé*

Els ajuntaments podran proposar com a no lectius fins a un màxim de 3 dies, d'acord amb el procediment disposat en l'article cinqué de l'Ordre d'11 de juny de 1998, de la Conselleria de Cultura, Educació i Ciència, que estableix els criteris generals pels quals s'ha de regir el calendari escolar per a tots els centres docents de la Comunitat Valenciana que imparteixen ensenyaments d'Educació Infantil, Educació Primària, Educació Secundària Obligatòria, Formació Professional, Batxillerat, Ensenyaments Artístics i Ensenyaments d'Idiomes.

*Seté*

La Direcció General de Centres Docents podrà autoritzar, per a un centre o una localitat, un calendari escolar diferent de l'establit quan concórreguen circumstàncies excepcionals, d'acord amb el procediment establit en l'article nové de la citada Ordre.

*Huité*

Aquesta resolució es publicarà en el *Diari Oficial de la Generalitat Valenciana*.

Contra la present resolució, que no posa fi a la via administrativa, es podrà interposar recurs d'alçada davant el secretari autonòmic d'Educació i Formació Professional, en el termini d'un mes a comptar des de l'endemà de la publicació en el *Diari Oficial de la Generalitat Valenciana*. Tot això, conforme al que s'estableix en els articles 112 en avant de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.